**A/ Závery a odporúčania analýzy územia z hľadiska vzniku možných mimoriadnych udalostí**

Základný zákon nášho štátu „Ústava Slovenskej republiky“ zakotvuje právo každého občana na ochranu života, zdravia a majetku. Vychádzajúc zo zásady plnenia týchto základných ľudských práv, právnická osoba, fyzická osoba, organizácia štátnej správy, samosprávy, ale aj ďalšie právne subjekty sú povinné v rámci svojej miestnej a vecnej pôsobnosti zabezpečiť vyhovujúci a zákonom stanovený stupeň ochrany občana. Cieľom tohto plánu ochrany obyvateľstva je plnenie základných ústavných práv občana, s pohľadu vzniku mimoriadnych udalostí alebo krízových situácii, pri ktorých občanovi hrozí priama ujma na jeho živote, zdraví alebo majetku.

Preto, na základe uvedených skutočností je dôležité dôsledne ovládať zásady krízového riadenia a civilnej ochrany obyvateľstva taktiež postupy, ktorými sa ustanovujú podrobnosti o evakuácii. Je nevyhnutné priebežne vykonávať a na základe praktických a teoretických skúseností zabezpečovať nielen prípravu profesionálnych záchranných zložiek, ale aj samotného občana. Obdobie posledných 10 rokov nás utvrdzuje v tom, že nehody, havárie, prírodné a živelné katastrofy, v súčasnej dobe množiace sa teroristické útoky a súčasná utečenecká kríza alebo iné závažné mimoriadne udalosti si nevyberajú prostriedky, čas ani miesto svojho vzniku.

Aktualizácia Plánu ochrany obyvateľstva mestskej časti Bratislava-Vajnory (ďalej len: „Vajnory“) bola vykonaná z dôvodu nadobudnutia účinnosti zákona č. 128/2015 Z. z. o prevencii závažných priemyselných havárii a o zmene a doplnení niektorých zákonov, kde podľa Čl. IV predmetného zákona bolo doplnené do zákona č. 42/1994 Z, z. o civilnej ochrane obyvateľstva v znení neskorších predpisov s účinnosťou od 1.8.2015 za § 3b nové paragrafové znenie§ 3c „Plán ochrany obyvateľstva“. Tento plán je vypracovaný a priebežne aktualizovaný pre potrebu zabezpečenia účinnej ochrany života, zdravia a majetku pred následkami mimoriadnej udalosti tak, ako to ustanovuje:

a) Podľa § 3c a § l5 ods. l písm. a, zák. č. 42/1994 Z. z. o civilnej ochrane obyvateľstva v znení neskorších predpisov („ Pozn. :Plán ochrany obyvateľstva“ a „Pôsobnosť obce“).

b) Zákon č. 128/2015 Z. z o prevencii závažných priemyselných havárií a o zmene a doplnení niektorých zákonov.

c) Štatút hl. m. SR čl. 52 písm. b, (pôsobnosť mestských častí).

d) Vyhláška MV SR č. 533/2006 Z. z. o podrobnostiach o ochrane obyvateľstva pred účinkami nebezpečných látok v znení neskorších zmien a doplnkov.

e) Vyhláška MV SR č. 532/2006 Z. z o podrobnostiach na zabezpečenie stavebnotechnických požiadaviek a technických podmienok zariadení civilnej ochrany v znení neskorších predpisov.

Podľa spracovanej aktuálnej analýzy územia Obvodu Bratislava z hľadiska možností vzniku MU referát krízového riadenia spracoval predmetný „Plán ochrany obyvateľstva“ konkrétne podľa druhu ohrozenia a to na protichemické a proti biologické opatrenia podľa prílohy č. 3 V MV SR 533/2006 z. z.

2 Nebezpečenstvo ohrozenia bolo aktualizované a prehodnotené v materiáli: „Analýza územia obvodu Bratislava z hľadiska možných mimoriadnych udalostí (ďalej len „Analýza územia “). Pokiaľ uvažujeme nad ohrozením obyvateľstva Vajnor z pohľadu možností vzniku MU pri výrone NL v statických objektoch vodných zdrojov (chlór) možno vyvodiť záver, že ohrozenie obyvateľstva neexistuje.

V mestskej časti Bratislava Vajnory nie je umiestnený žiadny stacionárny zdroj nebezpečia. Železnice SR majú v  mestskej časti umiestnenú odstavnú koľaj, ktorá v prípade havárie slúži na prečerpávanie cisterien naplnených nebezpečnými látkami, alebo odstavenie vagónov so šrotom, ktorý vykazuje zvýšenú radiáciu.

Z uvedeného vyplýva, že mestská časť Bratislava Vajnory nie je ohrozená z hľadiska možnej mimoriadnej udalosti s únikom nebezpečnej škodliviny zo stacionárneho zdroja, ale nebezpečie vzniku mimoriadnej udalosti hrozí z dôsledku úniku nebezpečných látok na trasách prepravy prepravovaných cestnou dopravou, železničnou dopravou, alebo počas prečerpávania na odstavnej koľaji železníc SR. Ďalej je možné riziko mimoriadnej udalosti v dôsledku možnej havárie lietadla počas pristávania alebo vzletu.

|  |  |
| --- | --- |
| **cestná doprava** | Diaľnica D1 smer Trnava  Diaľnica D1 smer Bratislava |
| **železničná doprava** | trať\_\_ Bratislava – Nové Zámky  trať\_\_ Bratislava Rača – Bratislava Vajnory |
| **letecká dorpava** | letisko M.R. Štefánika – Airport Bratislava, a.s. (BTS) |

Ďalšie možné riziká vzniku mimoriadnych udalosti v dôsledku živelných pohrôm resp. mimoriadnych javov poveternostného a klimatického charakteru ako sú:

* **vietor (víchrice) -** v okolí Vajnôr sa najčastejšie vyskytujú silné vetry vanúce od severozápadu. Priemerná rýchlosť vetra je najvyššia na hrebeňovej polohe Malých Karpát (Malý Javorník). V priebehu roka sa silné vetry vyskytujú zväčša v druhej polovici zimy a v jarných mesiacoch.
* **búrky a prívalové dažde -** búrky v závislosti od meteorologických podmienok delíme na búrky frontálne, ktoré sa vyskytujú pri prechode studeného frontu v každej dennej, či nočnej dobe a búrky z tepla, ktoré sa vyskytujú v lete, najčastejšie v popoludňajších hodinách a majú lokálny charakter. Prevažný počet búrkových dní (80%) pripadá na máj až august. Pravidelný výskyt búrkových dní sa začína v polovici apríla a končí v polovici septembra.
* **prívalové dažde**
* **snehová kalamita**
* **poľadovica** - ľadová vrstva pokrývajúca povrch pôdy, prípadne predmetov, ktorá vzniká zmrznutím nepodchladených kvapiek dažďa alebo mrholenia.

Vznik mimoriadnej udalosti ďalej hrozí z dôsledku možných požiarov na čerpacích staniciach pohonných hmôt.

Z hľadiska požiarnej situácie ovplyvňujú stav na území mestskej časti Vajnory materiál s rôznym stupňom horľavosti, ktorý sa nachádza predovšetkým vo výrobnej a skladovej prevádzke na benzínových čerpadlách.

Možnosť vzniku a šírenia sa veľkých požiarov v bytovej zástavbe je ovplyvnená najmä charakteristikou výstavby.

Vznik plošných požiarov sa predpokladá na území polí a vinohradov, a to najmä zásahmi človeka a vplyvom mimoriadnych poveternostných podmienok v letnom období.

Z hľadiska skladovania väčšieho množstva horľavých látok je potrebné venovať zvýšenú pozornosť pred vznikom požiarov najmä v objektoch PD Vajnory, kde sa skladujú pohonné látky a slama.

Mestská časť Vajnory ako súčasť hlavného mesta môže byť ohrozená aj vznikom mimoriadnej situácie v dôsledku vypuknutia epidémie alebo pandémie. Vysoká koncentrácia obyvateľstva, významný cestovný ruch, prítomnosť medzinárodného letiska a blízkosť štátnych hraníc dávajú predpoklady na možné zavlečenie akejkoľvek nákazy na územie hlavného mesta a jej následné šírenie. Pri ohrození obyvateľstva biologickými faktormi neexistujú konkrétne vymedzené časti alebo objekty, kde by mohlo dôjsť k vzplanutiu ochorenia. Pri vzniku ohniska nebezpečnej prenosnej choroby je nevyhnutná spolupráca so zamestnancami RÚVZ (Regionálny úrad verejného zdravotníctva) hlavne s lekármi prvého kontaktu, infektológmi, veterinármi a laboratórnymi zamestnancami, ktorí vykonávajú rýchlu detekciu pôvodcu nákazy.

Pri rozvinutom potravinárskom priemysle môžeme i v rámci mesta Bratislava uvažovať s výskytom salmonelózy, slintačky, vtáčej chrípky a krívačky. Vykonávaním preventívnych opatrení je však situácia priaznivá. V ojedinelých prípadoch je možné uvažovať o výskyte kliešťovej encefalitídy a besnoty.

**Sumárne zhodnotenie možného ohrozenia mimoriadnymi udalosťami:**

- Havária, pri preprave NL (chemické, biologické) na cestných komunikáciách alebo železnici, alebo teroristickom útoku alebo inom zámernom alebo náhodnom použití. Existuje možnosť teroristického útoku, vo vytypovaných priestoroch, kde je predpoklad zhromažďovania: väčšieho počtu ľudí, môžu byť tieto priestory cieľom tzv. bioterorizmu alebo klasickým cieľom pri použití konvenčných strelných ručných zbraní a výbušnín, napr. obchodné kultúrne alebo športové centrá .

- Pri porušení pokynov, usmernení, respektíve upozornení Úradu verejného zdravotníctva Slovenskej republiky existuje možnosť výskytu väčšieho rozsahu (epidémia, pandémia) akútnych respiračných ochorení chrípky a chrípke podobných ochorení, respektíve existuje možná hrozba ohrozenia života a zdravia spoluobčanov novým koronavírusom, šíriacim sa z ohniska výskytu z Čínskeho mesta Wuchan.

**Odporúčania vyplývajúce z analýzy územia**

* venovať pozornosť objektom s nebezpečnými látkami, vyžadovať od vedúcich organizácii
* z hľadiska požiarnej ochrany dbať na preventívne opatrenia pred požiarmi, informovať verejnosť o pokynoch na predchádzanie veľkých požiarov,
* kontrolovať stav životného prostredia a zabraňovať vzniku divokých skládok odpadu,
* vykonávať protipovodňové opatrenia.

Bratislave 30.01. 2025